fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi pt pt en fr de de en de de de en hi de de fr it de de en oc de de fi fi tr pt en de de de en ta de de en de de de en oc de de en de de de en ca de de en en de de fi fi tr pt nl fr ru ru nl als ru ru fr de ru ru fr hu ru ru nl de ru ru fr fr ru ru en en ru ru en ca ru ru fi fi tr pt de en de de de ca de de de en de de de fr de de de zh de de de oc de de de nb de de fi fi fi fi fi fi fi fi de fi fr fi ru fi ru fi es fi es fi de fi de fi fr fi fr fi fr fi fr fi ru fi de fi de fi ru fi fi fi fi fi fi fi fi de de pl fi en de uk fi de en de fi de en fr fi de de de fi de de de fi de en de fi fi de de fi de en fr fi fi fi fi fi fi de fr pl fi en fr uk fi de en de fi de en fr fi de de de fi de de de fi de en de fi fi de de fi de en fr fi fi fi fi fi fi de fr pl fi en fr uk fi de en de fi de en fr fi de de de fi de de de fi de en de fi fi de de fi de en fr fi fi fi fi fi fi de de pl fi en de de fi de en de fi de en de fi de de ru fi de de pl fi de en de fi fi de fr fi de en fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Etusivu / Palvelut / Rahoitus- ja lainapalvelut / Yhteisöjen aravalainat
Valtiokonttori hallinnoi Asumisen rahoitus- ja kehittämiskeskuksen (ARA) ja kuntien myöntämiä aravalainoja. Lainat on myönnetty valtion asuntorahaston varoista, joka on valtion talousarvion ulkopuolinen rahasto.
Aravalainoja on myönnetty vuosina 1949–2007 kunnille, muille julkisyhteisölle, ARAn nimeämille yleishyödyllisille asuntoyhteisöille ja näiden yhteisöjen omistamille osakeyhtiölle. Suurin osa aravalainoitetuista vuokra-asunnoista on kuntien omistuksessa.
Uusia lainoja ei enää myönnetä, vaan valtion tuki asumiseen ohjataan korkotukien ja takausten kautta.
Valtiokonttori vastaa myöntämispäätöksen jälkeisistä tehtävistä, muun muassa lainoihin liittyvän maksuliikenteen hoitamisesta, vakuuksien ylläpidosta sekä saatavien valvonnasta ja perinnästä. Valtiokonttorin tehtäviin kuuluvat myös aravalainoitettujen vuokra- ja asumisoikeusyhteisöjen taloudelliset tervehdyttämistoimenpiteet.
Kiinteäehtoisista aravalainoista maksetaan korkoa ja vuotuista lyhennystä, joista on säädetty asetuksella tai jotka perustuvat velkakirjaehtoihin. Vanhojen kiinteäehtoisten lainojen eräpäivät ovat aravalainsäädännön mukaisesti vuosittain 31.3. ja 30.9. ja uusien 1.10.2003 lukien myönnettyjen lainojen eräpäivät ovat 28.2. ja 31.8.
Vuosimaksujärjestelmässä aravalainojen takaisinmaksu perustuu koron ja lyhennyksen sisältävään vuosimaksuun. Lainan lyhennys on vuosimaksusta koron maksun jälkeen jäljelle jäävä osa.
Laina-aika ei ole kiinteä, vaan se määräytyy lähinnä vuosimaksun lähtötason sekä inflaatiokehitykseen sidotun koron ja vuosimaksun vuotuisen nousun perusteella. Lainan enimmäislaina-aika on kuitenkin 45 vuotta. Vuosimaksukausi alkaa aina maaliskuun alussa, ja lainan eräpäivät ovat vuosittain 28.2 ja 31.8.
Korkeakorkoisten aravalainojen korkoja kohtuullistettiin 1.3.2019 ja 1.4.2019 alkaen. Korkoja koskevat muutokset perustuvat valtioneuvoston asetukseen (150/2019), joka tuli voimaan 1.2.2019.
Korkeakorkoisten aravalainojen korkoja muutettiin asetuksella siten, että niille asetetiin muuttuva enimmäiskorko. Enimmäiskorko sidottiin viitekorkoon, joka määräytyy 10 vuoden obligaatiolainojen kolmen vuoden liukuvan keskikoron perusteella.
Korkoja alennettiin vain niissä lainaryhmissä, joissa lainojen korko oli muutoshetkellä yli 1,39 prosenttia. Korkeakorkoisiin lainoihin asetettiin myös vähimmäiskorko, joka on 1,39 prosenttia.
Alla olevasta taulukosta voit tarkistaa aravalainojen korot 1.3.2022 ja 1.4.2022 sekä 1.3.2023 ja 1.4.2023 lukien.
Aravalainojen vuosimaksut ja korot 1.3.2023 lukien (pdf)
Yleishyödyllisyyskorko ja Valtiokonttorin vahvistamat viitekorot
Aravalaissa, vuokra-asuntolainojen korkotukilaissa ja asumisoikeustalolainojen korkotukilaissa säädetään yleishyödyllisyyden edellytyksiä. Lisätietoja näistä saa ympäristöministeriön tuotekortilta sekä Asumisen rahoitus- ja kehittämiskeskuksen sivuilta kohdasta Yleishyödylliset yhteisöt.
Yleishyödyllinen asuntoyhteisö saa tulouttaa omistajalleen kohtuullisen tuoton, joka lasketaan vain omistajan yhteisöön sijoittamille varoille. Tuotto saa olla vähintään kaksi prosenttiyksikköä suurempi kuin valtion viiden vuoden obligaatiolainan korko. Valtiokonttori laskee kohtuullisen tuoton määrittämisessä käytettävän vertailukoron, joka perustuu valtion viiden vuoden obligaatiolainan keskikorkoon. Vertailukorko lasketaan viimeisten 12 kuukauden ajalta kunkin kuukauden viimeisen kaupankäyntipäivän noteerausten perusteella (VNp 1203/1999).
Kunkin kuukauden viimeisen kaupankäyntipäivän koron perusteella laskettu viimeisten 12 kuukauden korkojen keskiarvo julkistetaan seuraavan kuukauden 20. päivään mennessä.
Valtion viiden vuoden obligaation korko, 12 kk:n keskiarvo:
Lähde: Suomen Pankki: Rahoitusmarkkinat -tilastokatsaus
Valtiokonttori vahvistaa vuosittain elokuussa erilaisia aravalainoihin liittyviä viitekorkoja. Näitä ovat vuokra-aravalainojen viitekorko, omistusaravalainojen viitekorko, eräiden asuntolainojen viitekorko sekä vuokratalolainojen koron alentamiseen liittyvä viitekorko.
Korko perustuu arava-asetuksen 36 a §:ään (muutokset 131/2003 ja 824/2003).
Korko perustuu asuntolainojen enimmäiskorkoasetuksen 2 §:ään (496/2004).
Vuokratalolainojen lainaehtojen muuttamiseen liittyvä viitekorko
Korko perustuu lainaehtojen muuttamisasetuksen 3 §:ään (512/2005).
Korko perustuu arava-asetuksen 19 §:ään (1403/1995 ja 1195/2001).
Asumisen rahoitus- ja kehittämiskeskus ARA on hyväksynyt aravalainan vakuuden lainapäätöksessään. Tämän jälkeen Valtiokonttori hallinnoi lainojen vakuuksia niiden elinkaaren ajan.
Yhteisöille myönnettyjen aravalainojen vakuuksina voi olla esimerkiksi kiinnitys lainoitettavaan kohteeseen, hankittavat osakekirjat tai yhteisön omistajan tai muun tahon omavelkainen takaus.
Valtiokonttori hoitaa vakuuksissa laina-aikana tapahtuvat muutokset, kuten vakuuden vaihdot, jälkipanttaukset ja kiinnityskohde- tai etuoikeusjärjestyksen muutokset. Mahdollista muutosta tai jälkipanttausta haetaan Valtiokonttorilta vapaamuotoisella hakemuksella. Lainansaaja vastaa itse lainaehtojen mukaisesti muun viranomaisen mahdollisesti perimistä toimenpidekuluista. Ole yhteydessä asiakaspalveluumme ennen hakemuksen lähettämistä, jotta saat tarkemmat ohjeet hakemuksen lähettämiseen.
Aravalainoja myönnettäessä on aravalainojen kiinnitysvakuutta paremmalle etusijalle saatettu hyväksyä ensisijaislainoja. Aravalainan myöntämisen yhteydessä on ensisijaislainan myöntäjältä vaadittu sitoumus lainan vakuuksien tallettamisesta Valtiokonttoriin sen jälkeen, kun ensisijaislaina on maksettu takaisin. Valtiokonttori säilyttää näitä talletettuja kiinnitysvakuuksia lainansaajan lukuun. Talletettuja ensisijaisvakuuksia ei palauteta aravalainan voimassaoloaikana tai jos samaan kohteeseen kohdistuu muuta edelleen voimassaolevaa aravalainaa tai valtion takausvastuun piirissä olevaa lainaa.
Aravalainoitettu kohde on pidettävä riittävästi vakuutettuna. Voimassaolevasta vakuutuksesta tulee toimittaa Valtiokonttorille vakuutustodistus, jossa Valtiokonttori on merkitty kohteen kiinnityksenhaltijaksi.
Aravalainaehtojen mukaan Valtiokonttorilla on oikeus vakuuttaa rakennukset lainansaajan kustannuksella, jos Valtiokonttorille ei ole toimitettu vakuutuslaitoksen antamaa todistusta voimassaolevasta vakuutuksesta.
Jos Valtiokonttori saa tiedon, että vakuutus on irtisanottu tai päättynyt eikä Valtiokonttorille ole toimitettu uutta vakuutustodistusta, Valtiokonttorilla on oikeus ottaa aravalainoitetulle kiinteistölle vakuutus lainansaajan kustannuksella. Vakuutus otetaan siitä yhtiöstä ja sen suuruisena kuin se on viimeksi ollut voimassa.
Julkaistu 3.1.2019 , Päivitetty 3.10.2022 klo 13:41
Miten pääsen kirjautumaan laina-asiakkaiden sähköiseen asiointipalveluun?
Pääset kirjautumaan palveluun verkkosivuiltamme.
Tarvitset kirjautumiseen Suomi.fi -tunnukset tunnistautumista varten. Jotta kirjautuminen onnistuu, tarvitset lisäksi seuraavat valtuudet:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Tietoa valtuuksista löydät Suomi.fi -verkkosivuilta.
Jos tarvitset lisätietoja palvelun käytön aloittamisesta ja sisäänkirjautumisesta, löydät hyvät ohjeet verkkosivuiltamme.
Miksi en pääse kirjautumaan sähköiseen asiointipalveluun?
Onko sinulla tunnusten kanssa ongelmia? Katso verkkosivuiltamme löytyvät ohjeet palvelun käytön aloittamisesta ja sisäänkirjautumisesta.
Jos et pääse kirjautumaan palveluun, syy voi olla myös se, että sinulta puuttuu yhteisön asioiden hoitamiseksi laina-asiointiin tarvittavat Suomi.fi -valtuudet. Tarkista, että valtuutesi ovat ajan tasalla.
Laina-asiakkaiden sähköinen asiointipalvelu tarvitsee seuraavat Suomi.fi -valtuudet, jotta kirjautuminen onnistuu:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Lisätietoja yhteisön puolesta asioinnista ja valtuuksista löydät Suomi.fi -verkkosivuilta.
Digi- ja väestötietoviraston asiakaspalvelu auttaa yrityksiä ja yhteisöjä Suomi.fi -palvelujen käytössä numerossa 0295 53 5115 (arkisin klo 10-15).
Miten saan tilinpäätöstä varten tarvittavat asiakirjat ja syksyn ennakkotietokirjeet?
Löydät aravalainojen lainatiedot, tulevien erien ennakkotietokirjeen ja todistukset Laina-asiakkaiden sähköisestä asiointipalvelusta. Pääset kirjautumaan palveluun verkkosivuiltamme.
Asiakirjat löydät lainan tiedoista, ”Raportit”-välilehdeltä.
Luettelo lainoista löytyy klikkaamalla sisäänkirjautumisen jälkeen vasemmasta reunasta kohtaa ”Etusivu”.
Haluan maksaa aravalainan ennenaikaisesti pois. Miten toimin?
Pyydä aravalainan loppulasku luottopalvelustamme viimeistään kolme viikkoa ennen toivottua maksupäivää. Ole luottopalveluumme yhteydessä sähköpostitse: luottopalvelu(at)valtiokonttori.fi.
Mainitse viestissäsi aravalainan numero ja tarkka poismaksupäivämäärä korkojen laskemista varten.
Huomaathan, että luovutamme vakuusasiakirjat vasta sen jälkeen, kun aravalainan ennenaikaisesta takaisinmaksusta on kulunut kolme kuukautta (laki takaisinsaannista konkurssipesään 758/1991).
Tarvittaessa voit pyytää Valtiokonttorista sitoumuksen siitä, että luovutamme panttikirjat tuon määräajan jälkeen. Lähetä pyyntö meille sähköpostitse osoitteeseen aravalainat(at)valtiokonttori.fi.
Miten saan laskun aravalainasta siirtymään uudelle velalliselle?
Voimme ohjata aravalainan laskutuksen uudelle velalliselle, kun laina on ensin siirretty.
Hae Valtiokonttorilta aravalainan siirtoa sen jälkeen, kun luovutus on tapahtunut. Löydät tähän ohjeet verkkosivuiltamme.
Lisää kysymyksiä ja vastauksia
Vuosimaksujen tarkistukset ja korot aravalainoissa vuonna 2023
Webinaari: Valtion tukitoimenpiteet vuokrataloyhteisön tervehdyttämiseksi
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >